als_Latn dik_Latn sag_Latn
Fillimisht të pranishmit i ka përshëndetur nënkryetari i Komunës së Mitrovicës, Faruk Mujka, i cili ka vlerësuar lartë kontributin kundër pushtetit të komunistëve dhe për bashkimin e trojeve etnike të patriotit Emin Fazlia, që është i lindur në fshatin Vidishiq të Shalës së Bajgorës, në komunën e Mitrovicës.
Nënkryetari Mujka me këtë rast ia ka dorëzuar familjarëve të veprimtarit Fazlia mirënjohjen, të cilën, pas vdekjes, ia ka ndarë kryetari i Komunës, Agim Bahtiri, për kontribut të jashtëzakonshëm të dhënë për çështjen shqiptare dhe për mbrojtjen e Shqipërisë Etnike.
Para shumë veprimtarëve dhe qytetarëve të Mitrovicës e më gjerë, të tubuar për këtë qëllim në hapësirat e Qendrës së Kulturës “Rexhep Mitrovica”, buzë Ibrit, për veprat e botuara dhe për veprimtarinë e tij atdhetare folën Avni Bilalli, Asllan Istrefi, Fazli Hajrizi dhe Ramiz Bala.
Për librat e promovuar u tha se kanë rëndësi ët madhe dokumentare, letrare dhe artistike, ndërsa që për të ndjerin Fazlija u tha se ishte një luftëtar i palodhur për të drejtat e shqiptarëve në Jugosllavi, për demaskimin e krimeve të klikës së Josip Broz Titos dhe të UDB-së që në vazhdimësi kishin bërë ndaj shqiptarëve.
als_Latn als_Latn als_Latn als_Latn